
    לשכת מנכ"ל 

‏06 מאי 2019
תבחינים (קריטריונים) לחלוקת תמיכות 2021
1.
דברי הסבר


א.
ב- 23.8.06 הוציא מנכ"ל משרד הפנים חוזר מס' 4/2006 המתווה נוהל חדש לתמיכות במוסדות ציבור על ידי הרשויות המקומיות (להלן: "הנוהל").


ב.
הנוהל נועד להסדיר מחדש מתן תמיכות, במישרין או בעקיפין מאת רשויות מקומיות למוסדות ציבור שונים הפועלים, ככלל, בתחומה המוניציפאלי של הרשות בנושאי חינוך, תרבות, דת, מדע, אומנות, רווחה, בריאות, ספורט וכיוצא באלה וזאת כאשר הפעילות המתבצעת על ידי מוסד הציבור הנתמך היא במסגרת תפקידיה וסמכויותיה של הרשויות המקומית, בהתאם לדיני השלטון המקומי.  



הנוהל מכוון לקדם, בתחום התמיכות, מנהל תקין, שוויון, שקיפות, חסכון, יעילות וכן למנוע פגיעה בטוהר המידות. 


ג.
"מוסד ציבורי" מוגדר בנוהל כגוף הפועל שלא למטרת עשיית רווחים למטרה של חינוך, תרבות, דת, מדע, אמנות, רווחה, בריאות, ספורט או מטרה דומה שאינו מוסד ממוסדות המדינה או מוסדות הרשות (ובכלל זה אינו חברה ממשלתית, חברה עירונית, חברת בת עירונית, תאגיד עירוני או תאגיד שהוקם בחוק או מכוח סמכות של שר).


ד.
בהתאם לנוהל מותרת תמיכה במסגרת תקציב מאושר בלבד הכולל חלוקה לפי נושאי תמיכה לפרקי התקציב.


ה.
חלוקת התמיכה מחויבת להיעשות עפ"י תבחינים (קריטריונים) שיאושרו מראש על ידי המועצה, לאחר שעיינה בחוו"ד של יועמ"ש העירייה כי הינם בהתאם להוראות כל דין לרבות השמירה על עקרון השוויון.


ו.
התבחינים אותם תאשר המועצה מחויבים להיות עניינים, שוויוניים ויתחשבו בצורכי האוכלוסייה ברשות המקומית ובצורך במתן שירותים לכל חלקי האוכלוסייה.

2.
תנאי סף ותנאים כלליים


בהתאם לנוהל האמור להלן התנאים אשר יחולו בכלל התחומים הנתמכים:


א.
הנתמך הוא "מוסד ציבורי" שפעילותו במסגרת תפקידה וסמכויותיה של העירייה בהתאם לדיני השלטון המקומי ורק בגין פעילות כאמור.


ב.
המוסד הציבורי קיים ופועל בתחומה של העירייה (אף אם כתובתו הרשומה אינה בתחום הרשות) ובתנאי שהתמיכה נעשית רק עבור פעילות המתקיימת בתחום העיר.


ג.
במקרים חריגים ניתן לתת תמיכה למוסד ציבורי הקיים ופועל מחוץ לתחום העיר, אם הוכח כי הוא נותן שירותים גם לתושבי העיר וזאת בין היתר מתוך התחשבות בהיקף השירותים הניתנים לתושבי העיר על ידי מוסד הציבור.


ד.
תמיכת העירייה לא תעלה על 90% מעלות הפעילות הנתמכת של המוסד הציבורי.


ה.
סך התמיכה בצירוף יתר הכנסות המוסד הציבורי לא יעלה על כלל הוצאותיו.


ו.
כאשר מדובר במקרה חריג כאמור בסעיף ג' לעיל סך התמיכה בגין הפעילות הנתמכת בצירוף יתר הכנסות מוסד הציבורי בגין הפעילות הנתמכת לא יעלה על כלל הוצאותיו בגין הפעילות הנתמכת.


ז.
לא תינתן תמיכה למוסד ציבור שלא פעל בתחום הנתמך שנה לפחות אלא כחריג מנימוקים מיוחדים שירשמו.


ח.
היה ותתגלה חריגה בהוצאות השכר של המוסד הציבורי תופחת התמיכה בשיעור החריגה בשכר.



"חריגה בשכר" – תשלום שכר בחריגה מנורמות השכר הנהוגות במוסדות ציבור דומים הפועלים שלא למטרת רווח.


ט.
היה ויתגלה עודף תקציבי בשנת התמיכה הקודמת יקוזז עודף זה משיעור התמיכה לשנה החדשה. לעניין זה "עודף תקציבי" –עודף תקציב שוטף עולה על 10% מהתקציב השנתי השוטף של העמותה. לא יחושב עודף תקציבי אם קיים גרעון מצטבר לעמותה.

י.
התמיכה תבוצע רק ביחס "למוסד הציבור" שמילא אחר כל דרישות הוראות הנוהל לרבות הגשת טופס הבקשה על נספחיה במועד.


יא.
מוסד ציבורי שקיבל הנחה במיסי ארנונה לנכסיו ע"י משרד הפנים יופחת לו 10% מגובה התמיכה השנתית שתאושר לו, ככל שתאושר, ע"י הועדה המקצועית לענייני תמיכות ומועצת העיר.
קריטריונים כלליים למתן תמיכות

1.
לכל סוג תאגיד (להלן: הענף) יקבעו קריטריונים המתאימים לאותו תחום.


קריטריון לפי הכנסות עצמיות:


"הכנסות עצמיות" – הגדרה

כלל ההכנסות של התאגיד למעט תקבולים מהרשות המקומית כפי שדווחו בדו"ח הכספי (המבוקר על ידי רו"ח) שלו, לשנה קודמת, ואשר ייעודם היה לפעילותו השוטפת בתחום עבורו מוגשת בקשת התמיכה.

2.
הכנסות עצמיות של תאגיד הפועל ביותר מתחום אחד

תאגיד הפועל ביותר מתחום אחד, ומבקש תמיכה ליותר מתחום אחד, יגיש בצירוף לבקשתו את תקציב התאגיד מפורט לפי תחומו פעילות, ורו"ח של התאגיד ייתן ביאור בדו"ח הכספי של התאגיד לפי תחומי פעילותו.

הועדה תביא בחשבון לצורך חישוב תמיכה בתאגיד לפי קריטריון של הכנסות עצמיות רק את ההכנסות העצמיות של התאגיד לתחום אליו מבוקשת התמיכה, וזאת לפי החלוקה בביאור של רואה החשבון.

התאגיד רשאי להגיש בקשה לתמיכה עבור פעילותו אך לא יותר מפעילות בתחום נתמך אחד. התאגיד הפועל ביותר מתחום אחד יצטרך להחליט ולציין בבקשה לאיזה תחום מתבקשת התמיכה.
 3.            תבחינים לחלוקת תמיכות לעמותות ולתאגידים מלכ"רים לפי סיווגים:

א.
מוסדות חינוך פטור 
התמיכה מיועדת לבתי ספר פטור מוכרים על ידי משרד החינוך, ביחס לשכבות גיל שלא נהנות מתקצוב ישיר מהעירייה על פי חוק נהרי עבור תלמידים הזכאים להקצבה לשכבות גיל שחל עליהן חוק נהרי.
לעניין זה: "מספר תלמידים"  -מספר התלמידים הלומדים בבית הספר עפ"י רשימות מאושרות של מינהל החינוך שהוריהם מתגוררים בנתניה ורשומים במרשם האוכלוסין כתושבי העיר.
הסכום המיועד לתמיכה בתחום זה יחולק בין התאגידים באופן שכל תאגיד יקבל חלק יחסי בהתאם ליחס של מספר התלמידים הלומדים בבית הספר לסה"כ מספר התלמידים שלומדים בכל התאגידים המבקשים תמיכה. 
ההקצבה לתלמיד הלומד במוסדות פטור לא תעלה על 75% מההקצבה לתלמיד בשכבת גיל דומה בבי"ס יסודי ממלכתי או ממלכתי דתי.

ב.
מוסדות חינוך תרבותי יחודי מוכר שאינו רשמי
התמיכה מיועדת לבתי ספר תרבותי יחודי מוכרים על ידי משרד החינוך שאינם רשמיים, ביחס לשכבות גיל שלא נהנות מתקצוב ישיר מהעירייה על פי חוק נהרי עבור תלמידים הזכאים להקצבה לשכבות גיל שחל עליהן חוק נהרי.
לעניין זה: "מספר תלמידים"  -מספר התלמידים הלומדים בבית הספר עפ"י רשימות מאושרות של מינהל החינוך שהוריהם מתגוררים בנתניה ורשומים במרשם האוכלוסין כתושבי העיר.
הסכום המיועד לתמיכה בתחום זה יחולק בין התאגידים באופן שכל תאגיד יקבל חלק יחסי בהתאם ליחס של מספר התלמידים הלומדים בבית הספר לסה"כ מספר התלמידים שלומדים בכל התאגידים המבקשים תמיכה. 

ההקצבה לתלמיד הלומד במוסדות תרבותי יחודי בשכבות גיל המוכרות ב"חוק נהרי" לא תעלה על 50% מההקצבה לתלמיד בשכבת גיל דומה בבי"ס תיכון ממלכתי או ממלכתי דתי.

ג.
תמיכה למוסדות דת

התמיכה מיועדת לעמותות המהוות מוסדות דת . 

לעניין זה: "מוסדות דת" –כוללים, בתי כנסת, מרכזים רוחניים.

סה"כ התקציב למוסדות דת יחולק באופן הבא:

45% עבור בתי כנסת ומרכזים רוחניים.

55% עבור כוללים.

חלוקה בכל תת קבוצה תבוצע באופן הבא:


בתי כנסת 

החלוקה מיועדת לתאגידים המנהלים בתי כנסת בתחום העיר נתניה.

לעניין זה: "מספר מתפללים" - מספרם החודשי הממוצע של הנוהגים להתפלל בבית הכנסת עפ"י תצהיר משפטי החתום על ידי מורשי החתימה של התאגיד ע"פ הנוסח הרצ"ב.

"הכנסות"           
- סכום ההכנסות העצמיות (למעט הקצבה מעיריית נתניה) השנתיות של התאגיד כמפורט בדו"ח כספי( מאזן בוחן) של התאגיד של שנה הקודמת לבקשה.

50%     מסכום זה יחולק בין תאגידים באופן שווה.

20%
מהסכום המיועד לתמיכה בתחום זה יחולק בין התאגידים על פי חלקו היחסי של כל תאגיד בהתאם ליחס ההפוך של הכנסות עצמיות למתפלל בשנה שקדמה לשנת בקשת ההקצבה לסה"כ ההכנסות למתפלל של כלל התאגידים המבקשים.

20%
מהסכום המיועד לתמיכה בתחום זה יחולק בין התאגידים באופן שכל תאגיד יקבל חלק יחסי בהתאם ליחס של מספר המתפללים בבית הכנסת לסה"כ המתפללים בכל התאגידים המבקשים בהתאם לתצהיר המשפטי המצורף לטופס בקשה.

10%
מהסכום המיועד לתמיכה יחולק באופן שווה בין התאגידים 
המבקשים שבתי הכנסת אותו הם מנהלים שוכן בעיר באזור 
סוציו- 
אקונומי נמוך במיוחד עפ"י אישור אגף הרווחה העירוני.



כוללים
      

תמיכה מיועדת לתאגידים המנהלים כוללים.
לעניין זה "אברך" – תלמיד כולל, תושב הרשות בלבד, המופיע ברשימות משרד הדתות "Team" כתלמיד בסיווג מעל גיל חינוך חובה.
"תושב הרשות" – מי שמתגורר בנתניה ורשום במרשם האוכלוסין כתושב העיר נתניה.
הסכום המיועד לתמיכה יחולק בין תאגידים באופן שכל תאגיד יקבל חלק יחסי בהתאם ליחס של מספר האברכים במוסדותיו לסה"כ האברכים הלומדים בכל התאגידים המבקשים תמיכה.
ד.
תנועות נוער

התמיכה מיועדת לתאגידים המנהלים בתחום העיר נתניה תנועת נוער המוכרת על ידי משרד החינוך והתרבות.

"סניף" - 
קן, שבט או כל סניף של תנועת הנוער המקיים פעילות נפרדת במבנה קבוע ברחבי העיר נתניה.

"חניך" - 
תלמיד מכיתה ג' ומעלה המשתתף בפעילות התנועה באופן קבוע.
"מספר חניכים"-מספר החניכים שפרטיהם האישיים הוגשו למחלקת הנוער העירונית בנתניה ואושרו על ידה כנכונים.

הסכום שהוקצב לתמיכה יחולק בין התאגידים המבקשים והנמנים בתחום באופן שכל תאגיד יקבל סך 15,000 ₪ פר סניף.
היתרה שתתקבל לאחר החלוקה לפי סניפים כאמור תחולק בין התאגידים המבקשים באופן שכל תאגיד יקבל חלק יחסי בהתאם ליחס של מספר החניכים החברים אצלו למספר כלל החניכים בכל התאגידים המבקשים .    

ה.
מענק יובל לתנועות הנוער
מענק חד פעמי המיועד לתנועת נוער הפועלת בשטח השיפוטי של נתניה לפחות 25 שנה וחגגה 100 שנה מהיווסדה בארץ.
ו.
תאגידים העוסקים בתחום רווחה

התמיכה מיועדת לתאגידים העוסקים בהענקת שירותי רווחה לקהילה המקומית שאינם משמשים מוסדות דת, ואשר קהל היעד שלהם אינו מצומצם לעולים ו/או ליוצאי קהילות יהודיות בחו"ל.

לעניין זה: "מוסדות דת"  - כמפורט בסעיף א' לעיל. 



"מספר משתתפים" - מספר תושבי נתניה המשתתפים בפעילות בעצמם,ונהנים משירותים חינם או במחיר סמלי, עפ"י תצהיר משפטי החתום על ידי מורשי החתימה של התאגיד ובצירוף אסמכתאות רלוונטיות.

           סה"כ התקציב לתאגידים הנ"ל יחולק באופן הבא:



40%  
יחולק לעמותת העוסקות בתחום רווחה באופן שווה.


30% 
יחולק לתת קבוצה עמותות המעניקות טיפול ושירותים לחולים 

כרוניים ונכים.


30% 
יחולק לתת קבוצה עמותות המעניקות טיפול ושירותים בנזקקים 

(כגון בתי תמחוי,חלוקת מזון וכו').


חלוקה בכל תת קבוצה הנ"ל תבוצע באופן הבא:


80% 
מהסכום המוקצב יחולק על פי יחס מספר המשתתפים בפעילות 


התאגיד המבקש מול שאר התאגידים המבקשים בתחום בהתאם 


לתצהיר המשפטי המצורף לטופס בקשה.


20%
מהסכום שהוקצב לתחום זה יחולק בין התאגידים המבקשים והנמנים בתחום, באופן שכל תאגיד יקבל חלק יחסי בהתאם ליחס של הכנסותיו העצמיות להכנסות העצמיות של כלל התאגידים המבקשים כפי שדווח בדו"ח הכספי המבוקר על ידי רו"ח של שנה קודמת, ואשר ייעודם היה לפעילותו השוטפת בתחום.

ז.
תאגידים העוסקים בתחום חינוך
התמיכה מיועדת לתאגידים העוסקים בתחום חינוך (לרבות חינוך בלתי פורמלי), שאינם משמשים מוסדות דת או בתי ספר ואשר קהל היעד שלהם אינו מצומצם לעולים ו/או ליוצאי קהילות יהודיות בחו"ל.

לעניין זה: "מוסדות דת" – כמפורט בסעיף ב' לעיל.

"מספר משתתפים" - מספר תושבי נתניה הנהנים במישרין מפעילות המוסד ללא תמורה כספית או בעלות סמלית בלבד ע"פ תצהיר משפטי החתום על ידי מורשי החתימה של התאגיד ובצירוף אסמכתאות רלוונטיות.

סה"כ תקציב המיועד לתאגידים הנ"ל יחולק באופן הבא:
40%
 יחולק בין התאגידים העוסקים בתחום חינוך באופן שווה.
30%
יחולק לתת קבוצה עמותות המעניקות טיפול בתחום חינוך לקבוצות קטנות כגון: שיעורי עזר, חוגים הרצאות וכו' עד 500 משתתפים לפי תצהיר משפטי.

30%
יחולק לתת קבוצה עמותות המעניקות שרות בתחום חינוך לקהל הרחב כגון: קונצרטים, תערוכות, פעילות מוזיאונית, מחקר וכו' מעל 500 איש לפי תצהיר משפטי.
החלוקה בכל תת קבוצה תבוצע באופן הבא:
80%
מהסכום המוקצב יחולק על פי יחס מספר המשתתפים בפעילות התאגיד המבקש מול שאר התאגידים המבקשים בתחום בהתאם לתצהיר המשפטי המצורף לטופס בקשה.


20%
מהסכום שהוקצב לתחום זה יחולק בין התאגידים המבקשים והנמנים בתחום, באופן שכל תאגיד יקבל חלק יחסי בהתאם ליחס של הכנסותיו העצמיות להכנסות העצמיות של כלל התאגידים המבקשים כפי שדווח בדו"ח הכספי המבוקר על ידי רו"ח של שנה קודמת, ואשר ייעודם היה לפעילותו השוטפת בתחום.

ח.
עולים

התמיכה מיועדת לתאגידים הפועלים לסיוע ו/או טיפוח עולים ויוצאי קהילות יהודיות בחו"ל,  המתגוררים בעיר נתניה.


         לעניין זה: "מספר משתתפים" - מספר תושבי נתניה הנהנים במישרין מפעילות המוסד ללא תמורה כספית או בעלות סמלית בלבד ע"פ תצהיר משפטי החתום על ידי מורשי החתימה של התאגיד ובצירוף אסמכתאות רלוונטיות.

80%
מהסכום המוקצב יחולק על פי יחס מספר המשתתפים בפעילות התאגיד המבקש מול שאר התאגידים המבקשים בתחום.


20%
מהסכום שהוקצב לתחום זה יחולק בין התאגידים המבקשים והנמנים בתחום, באופן שכל תאגיד יקבל חלק יחסי בהתאם ליחס של הכנסותיו העצמיות.
ט.
בריאות

תמיכה תבוצע ביחס לתאגידים המנהלים ברישיון בית חולים ציבורי, שאינו ממשלתי בתחום העיר נתניה.


צורת החלוקה

כל תאגיד העונה לתנאי התמיכה ייהנה מתמיכה בגובה חיובי הארנונה ואגרת המים והביוב הנובעים מצריכה שוטפת שהוטלו התאגיד בשנה שקדמה לשנה במסגרתה מבוקשת התמיכה, ובתוספת של עד 60% מגובה חובותיו בגין אגרות והיטלים אחרים (לרבות אגרות בניה).
י.
תמיכה בגין קיזוז אגרות והיטלים בבניית בתי כנסת


- התמיכה הינה תמיכה חד פעמית המיועדת לבתי כנסת הנמצאים בתהליך בניה בעיר נתניה ומטרתה מימון אגרות והיטלים הנדרשים לצורך הוצאת היתר בניה כדין (למעט אגרות למי נתניה). ובלבד שהדבר אינו נוגד את חוזה ההתקשרות עם העירייה. 
- המימון יכול שיהיה בגובה ההיטל או פחות ממנו ויעשה על דרך קיזוז אגרות והיטלים לעירייה ולוועדה המקומית.
- לקבלת התמיכה העמותה נדרשת להגיש תיק בקשה בהתאם לנוהל תמיכות ולהוסיף המסמכים הבאים:
אישור הבקשה להיתר
   חשבון אגרות
חוזה הקצאה ככל שקיים
יא.         התאגידים מחזיקים מבנה בעל ערך לשימור 

התמיכה מיועדת לעמותות ותאגידים מלכ"רים המחזיקים מבנה בעל ערך לשימור בהתאם לאישור מהנדס העיר או מי מטעמו.

התמיכה מיועדת לאחזקה ותחזוקת המבנה שאושר כבעל ערך לשימור כאמור.

לקבלת התמיכה העמותה נדרשת להגיש תיק בקשה בהתאם לנוהל תמיכות ולהוסיף אישור מהנדס העיר או מי מטעמו שהנכס בו מחזיקה העמותה מהווה מבנה בעל ערך לשימור.

התמיכה תחולק בין התאגידים העומדים בקריטריון זה באופן שווה, אך לא תעלה על 90% מסך תקציב העמותה.

תבחינים לחלוקת תמיכות ספורט
1. 
מבוא כללי
א. 
סה"כ התקציב לשנת 2021
    
100% לקבוצות ייצוג (כפי שיפורט להלן).
      
100% לשאר הקבוצות וענפי הספורט.
דברי הסבר :
ענפי הספורט הפופולאריים ביותר בנתניה באופן משמעותי יותר מכל ענף ספורט אחר הם כדורגל וכדורסל. מאות ילדים בני נוער ומבוגרים עוסקים בענפים אלו בקבוצות מאורגנות ולא מאורגנות. חובבי הספורט הפאסיביים מגלים עניין רב בענפים אלו בדרך של מעקב צמוד בכלי התקשורת ההמוניים, הגעה למשחקים כקהל עידוד וכו'.
קיומן ופעילותן של קבוצות ספורט ייצוגיות לעיר המתחרות בליגות הבכירות  הבכירה ביותר, הליגה הראשונה והליגה השנייה ,  מהוות מקור גאווה לתושבי העיר וליוקרתה ודימוייה של העיר.
הישגי הקבוצות הללו מהווים מקור עידוד ותמריץ לעסוק בספורט ומודל לחיקוי חיובי מצד בני הנוער המעריצים את השחקנים בקבוצות אלו.
לפיכך מומלץ לתמוך בקבוצות הייצוג בהיקפים המקובלים הנ"ל.
ב. 
בכל מקום בו נעשית חלוקה לפי נקודות, ערך נקודה יהיה שווה לסכום 
המוקצב באותו עניין לחלק לסך הנקודות שנצבר.
ג. 
לצורך הרתעה מפעילות בלתי ספורטיבית שומרת לעצמה המועצה אפשרות הפחתה בשיעור של עד 20% לפי שקול דעת במקרים של הרשעות בעבירות משמעת במוסדות הספורט הרשמיים הרלוונטיים.
ד.
התמיכה מיועדת רק לקבוצות וענפי ספורט תחרותיים והישגיים הפועלים 
במסגרת האיגודים והתאחדויות הספורט בישראל שיש להם הכרה של 
מנהל הספורט שבמשרד התרבות והספורט.  
ה.        לא תאושר תמיכה למוסד ספורט זולת אם התאפשר נוכחות משקיף מטעם 
            העיריה בישיבות האסיפה הכללית והועד המנהל באותו מוסד . משקיף זה 
            יוזמן לכל דיוני מוסד הספורט ויהיה זכאי לעיין בכל מסמך המובא 
            לאישור הגופים המנהלים את מוסד הספורט . המשקיף ימונה על פי שיקול 
            דעתה הבלעדי של העיריה או באמצעות מנהל אגף הספורט או מי מטעמו .
2.
אופן החלוקה לקבוצות ייצוג
א.
קבוצת ייצוג-הגדרה:
קבוצה הפועלת בענף פופולרי בעיר נתניה, קרי כדורגל וכדורסל בשתי הליגות  הבכירות  ביותר, הליגה הראשונה והשנייה  בענף. 
             התמיכה בענפים קבוצתיים מותנת בקיום משחקים בעיר נתניה.

ב.         התמיכה לקבוצת ייצוג תוגבל לשיעור של  25% מעלות הפעילות הנתמכת          

            של האגודה עבור כל פעילות האגודה/המועדון ( קבוצת הייצוג כולל כל שאר 

הקבוצות ) וזאת מדו"ח כספי מבוקר של שנה קודמת.  
              בכל מקרה התמיכה לא תעלה על סכום הגדול מ 3,750,000 ₪. 
             החלוקה לפי השלבים בסעיף הזה תיעשה בין קבוצות הייצוג העונות 

             על הקריטריונים באותו תת סעיף בחלקים שווים.                       
        
יתרת תקציב התמיכה בין השלבים תחולק 
            באופן שווה בין כל קבוצות הייצוג שזכאיות ליתרת התמיכה עד למיצוי תקציב התמיכה.
לועדת תמיכות שמורה הזכות להמליץ למועצת העיר לא לנצל את כל תקציב התמיכות במידה וכל הקבוצות הגיעו למיצוי התמיכה לפי הקריטריונים .

 ג.        שלב א':  הכדורגל והכדורסל הינם ענפים מועדפים ביותר בעיר לפיכך מסווגים בדירוג       

            על. (הבהרה: ענף כדורגל 11 על 11 דשא). 
            תמיכת בסיס – 50% מתקציב התמיכה יחולק בין כל הקבוצות באופן שווה. 
            תנתן תוספת הפליה מתקנת לנשים בשיעור של 20% מתקציב מהתמיכה לבסיס .
           שלב ב' : יתרת התקציב תחושב באופן הבא  :
            הליגה בה משחקת הקבוצה : 
             קבוצות בליגה הראשונה יקבלו 100 נקודות לכל קבוצה .

             קבוצות בליגה השנייה יקבלו 50 נקודות לכל קבוצה.
            סכום הניקוד הכולל יהווה 100% מהניקוד וכל קבוצה תקבל את החלק היחסי 
            באחוזים מהניקוד .
            (דוגמא מספרית : 
            בהנחה שיש קבוצה אחת בליגה ראשונה היא שווה 100 נקודות ועוד 2 קבוצות בליגה 
            שניה כל אחת שווה 50 נקודות. סך כל הנקודות שווה 100 + 50+ 50 = 200 נקודות . 
            במקרה כזה קבוצה בליגה השנייה תקבל 50/200 = 25% מיתרת התקציב וקבוצה בליגה 
             הראשונה תקבל 100/200= 50% מיתרת התקציב).
    ד.    על קבוצת יצוג להחזיק בסגל הקבוצה 2 שחקנים בוגרי מחלקת נוער מקומית
           ( שחקני בית) . על השחקנים להיות רשומים בטופס המשחק בכל המשחקים. 
           אם לא  עשו כן תופחת להם התמיכה ב 10% . 
           הבדיקה תתבסס על סטטיסטיקה של התאחדות /איגוד לעונת הקודמת.
ה.       על קבוצת יצוג להגיע בעונה עם רוב סגל השחקנים שלה ל 5 מפגשים בקהילה 
           בתאום אגף הספורט. אם לא עשו כן תופחת להם התמיכה ב 10% .
2.1.      מענק עלייה לליגה 
            התמיכה תחולק לקבוצות ספורט ייצוג שבתום העונה עלו לליגה הראשונה בענף.
התמיכה נועדה לאפשר לקבוצת ייצוג לפתוח את העונה בליגה הראשונה (ליגת על) בהתאם להוצאות הנדרשות.
2.2
מענק על זכייה באליפות המדינה ו/או גביע המדינה  בענף קבוצתי 
            וענף אישי לבוגרים  ולבוגרות
התמיכה תחולק לקבוצות ספורט ולענפים אישיים שבתום העונה זכו באליפות המדינה ו/או גביע המדינה בענף קבוצתי או אישי לבוגרים ולבוגרות. 
שאר הליגות והענפי הספורט 
3.
אופן החלוקה ליתר הקבוצות וענפי הספורט הפועלות בעיר 

התמיכה המלאה  לעמותה/אגודה מותנית בהשתתפות של לפחות 80% ספורטאים תושבי נתניה בפעילות  תחרותית  .
 
עמותה/אגודה שמספר הספורטאים תושבי העיר נתניה הוא פחות מ 80% בפעילות התחרותית - חישוב התמיכה יהיה בהתאמה לאחוז הספורטאים תושבי העיר נתניה . 
הקריטריון מתייחס לקטגורית גיל של נוער נערים וילדים בלבד בענפים קבוצתיים .
התמיכה בענפים קבוצתיים מותנת בקיום משחקים בעיר נתניה.

הקריטריון מתייחס לקטגורית גיל של נוער נערים וילדים וגם בוגרים בענפי הספורט האישיים.

             מספר הספורטאים הקובע לצורך חישוב התמיכה  יהיה בהתאם לדיווח משרד הספורט במערכת "סל הספורט"  על העונה הקודמת שהסתיימה  ותוגבל ל 200 ספורטאים בענפים אישיים
            התמיכה לעמותה /אגודה תוגבל לשיעור של עד  75% מעלות הפעילות הישירה של         

            עמותה/ האגודה הנתמכת וזאת עפ"י דוחות כספיים מבוקרים של שנת התקציב 
            הקודמת לבקשה שצורפו . בהעדר דו"ח כספי מבוקר תינתן מקדמה בגובה 
            של 50% בלבד. יתרת הסכום תועבר עם הגשת דו"ח כספי מבוקר ובהתאם לו.     
 100%  מהסכום המיועד לתמיכות הספורט יחולק כדלקמן:


כללי
ענפי הספורט בעיר מדורגים ב5  מדרגים כדלקמן:
· על     
- כדורגל, כדורסל.
· דרוג א'        -  גודו, שחיה, התעמלות אומנותית , אתלטיקה 
· דרג ב'
- טניס, אגרוף, ,כדורגל חופים , טניס שולחן .
· דרג ג'
-, כדוריד , קראטה מסורתי ,  כדורת דשא , פטנק 
· דרג ד'
- כל ענף ספורט אחר.
            מועצת העירייה שומרת לעצמה הזכות לעשות שינויים מדי שנה בדירוגי הענפים . 
תינתן תוספת העדפה מתקנת בכל חלוקה לעידוד ספורט נשים ופרה אולימפים וספשלאוליפקיס:
            נשים – תוספת של 10%
פרה אולימפים וספשלאוליפקיס – תוספת של 50% 
בענפים אישיים – הרמה תיקבע לפי דיווח האיגוד הארצי/התאחדות הארצית של כל 
ענף : 
בבוגרים – דיווח המיקום באיגוד חלקי 4 רמות (בהתאם לחלוקה בטבלת הניקוד )
בנוער – דיווח המיקום באיגוד חלקי 3 רמות (בהתאם לחלוקה בטבלת הניקוד )
קבוצה = כל 15 ספורטאים. תחולק תמיכה  גם לחלק היחסי של מס' הספורטאים.

לעניין ספורטאי – בהתאם לדיווח משרד הספורט במערכת סל הספורט  על עונה 
הקודמת שהסתיימה.
קבוצה שלא מקבלת תקציב מהטוטו 
קבוצה שהטוטו שולל ממנה תמיכה על פי התבחינים שלו 
בגלל אי עמידה במינימום מספר השחקנים בקבוצה 
או מכל סיבה אחרת, לא תקבל תמיכה מהעירייה עבור הקבוצה באגודה .
· החישוב לא יחול על ענף כדורגל  חופים.
חישוב ניקוד מספר הספורטאים בענפי ספורט אישיים:
לצורך חישוב מספר הספורטאים בענפי ספורט אישיים, יעשה חישוב כמפורט:
הספורטאים הרשומים באיגוד יקבלו ניקוד שיחושב כדלקמן:
ספורטאים / ספורטאיות :
(1) כל ספורטאי/ת מהגיל המינימאלי  בכל ענף ועד גיל 35 יקבל 1 נקודה;
(2) כל ספורטאי/ת* מגיל 36 ומעלה יקבל 0.25 נקודה;
*החישוב לא יחול על ענפי הכדורת דשא והפטנק :  ענפים אלו מזוהים באופן מובהק עם גיל גדול מ 36 ואגף הספורט מעודד פעילות ספורט זו .
מספר הספורטאים הקובע לצורך חישוב התמיכה  יהיה בהתאם לדיווח משרד הספורט במערכת "סל הספורט"  על העונה הקודמת שהסתיימה  ותוגבל ל 200 ספורטאים בענפים אישיים.
1) טבלת הניקוד בהתאם לדירוג הענף העירוני הרמה/הליגה והגיל.
80% מתוך הסכום המיועד לתמיכה יחולק לפי הנקוד כדלקמן:
	דרוג הענף
	ענפי הספורט/הרמה
	רמה א'
בוגרים/
בוגרות הליגה ה-1 בענף
	רמה ב'
בוגרים/
בוגרות בליגה ה-2 בענף
	רמה ג'
בוגרים/
בוגרות בליגה 3 בענף
	רמה ד'
כל היתר
	בקבוצתי :נוער ליגה 1
באישי נוער

:רמה א'
	בקבוצתי :נערים ליגה 1 נוער ליגה 2
באישי 
נוער רמה ב' קדטים רמה א'
	כל יתר הליגות מליגה לנוער עד ליגת ילדים כולל שמתוקצבות בטוטו 
באישי :רמה ג' שמתוקצב בטוטו

	על
	כדורגל
	0
	0
	50
	30
	140
	90
	50

	
	כדורסל
	0
	0
	50
	30
	140
	90
	50

	א 
	ג'ודו 
	150
	100
	30
	15
	100
	65
	45

	
	שחיה
	150
	100
	30
	15
	100
	65
	45

	
	התעמלות אומנותית 
	150
	100
	30
	15
	100
	65
	45

	
	אתלטיקה 
	150
	100
	30
	15
	100
	65
	45

	ב
	איגרוף
	100
	50
	25
	12.5
	50
	25
	17.5

	
	טניס
	100
	50
	25
	12.5
	50
	25
	17.5

	
	טניס שולחן
	100
	50
	25
	12.5
	50
	25
	17.5

	
	כדורגל חופים
	100
	50
	25
	12.5
	50
	25
	17.5

	ג 
	קראטה מסורתי 
	75
	38
	19
	10
	25
	12.5
	8

	
	פטנק
	75
	38
	19
	10
	25
	12.5
	8

	
	כדורת דשא
	75
	38
	19
	10
	25
	12.5
	8

	
	כדוריד 
	75
	38
	19
	10
	25
	12.5
	8

	ד
	אחר
	20
	10
	5
	2
	6
	3
	2


חלוקה לפי המדיניות העירונית

7.5% מהסכום המיועד לתמיכה יחולק כדלקמן:



	מס'
	הנושא
	נקוד


	1.
	תרומה לקהילה הכוללת בין היתר קיום פעילות ספורט בשכונות ובבתי הספר על-פי המלצת האגף לספורט.
	0 או 15 או 30

	2.
	השתתפות פעילה באירועים עירוניים .
	0 או 15 או 30

	3.
	מיקרים מיוחדים על פי המלצת האגף לספורט לצורך פתרון הולם בהתאם לקריטריונים.
	0 או 15 או 30 או 45 או 60

	4.
	השתתפות בתחרויות רשמיות בינלאומיות המאושרות על ידי מינהל הספורט במשרד התרבות והספורט.
	0 או 15 או 30

	5.
	היקף פעילות בגיל הצעיר המהווה הכנה מקצועית לתחרויות ספורט הנערכות במסגרת ההתאחדויות ו/או האיגוד בענף.
	0 או 15 או 30 או 45 או 60

	6.
	עידוד להישגים ענפים האולימפיים.
	0 או 15 או 30 או 45 או 60

	7.
	עידוד להישגים ענפים לא אולימפיים.
	0 או 15 או 30


2) מתקן עירוני 
1. 12.5% מהסכום המיועד לתמיכה יחולק כדלקמן:
אגודות ספורט המקבלות תמיכה עירונית לפעילות ואשר משתמשות במתקן ספורט הייעודי לענף אשר אינו עירוני מאחר ואין כלל מתקן מסוג כזה לעירייה יקבלו תמיכה של עד 50% מסך עלות השימוש במתקן לשנה ובהתאם לחלק היחסי מתקציב התמיכה בסעיף. 

2. אגודת ספורט המקבלת תמיכה עירונית לפעילות ואשר משתמשת במתקן עירוני תפעל מול העירייה לגבי חוב עתידי טרם קבלת התמיכה ולאור השימוש במתקן לפי חלופות הבאות:
ב1) האגודה תעביר לעירייה ערבות בנקאית על מלוא סכום התשלום עבור 
      שימוש במתקן העירוני עד סוף שנת התקציב.

ב2) האגודה תעביר לעירייה שיקים דחויים עבור השימוש במתקן העירוני עד 
       סוף שנת התקציב וערבות בנקאית על 50% לפחות מסכום התשלום.

ב3) התשלום עבור המתקן העירוני עד סוף שנת התקציב יקוזז מכספי התמיכה 
      והיתרה תועבר לאגודה.

חוב קיים יקוזז מסכום התמיכה שאושר.

